Adrian Agius, magħruf bħala Ta' Maksar, qed isostni li nkisrulu d-drittijiet tiegħu kawża ta' numru ta' deċiżjonijiet tal-Qorti primarjament dwar iċ-ċaħda għall-ħelsien mill-arrest. Agius ġie arrestat tmin xhur ilu flimkien ma' ħuh Robert u ma' Jamie Vella b'rabta mal-assassinju tal-ġurnalista Daphne Caruana Galizia. Huma qed jaffaċċjaw akkużi talli pprovdew il-bomba li tpoġġiet mal-karozza ta' Daphne Caruana Galiza. Fl-istess proċeduri qed jidher ukoll George Degiorgo li mal-aħwa Agius u Vella qed jaffaċċja akkużi anke b'rabta mal-qtil tal-avukat Carmel Chircop li seħħ f'Ottubru tal-2015. Adrian Agius qed jgħid li l-arrest tiegħu b'rabta mal-allegat qtil li seħħ sitt snin ilu jmur kontra l-liġi. Hu wieġeb mhux ħati tal-akkużi miġjuba kontrih. Investigaturi jaħsbu li hemm bomba moħbija lesta biex tintuża – rapport F'Awwissu hu għamel it-tielet talba tiegħu għall-ħelsien mill-arrest li kienet ġiet miċħuda. F'Mejju u f'Lulju, il-Qorti kienet diġa' ċaħdet it-talbiet tiegħu għall-ħelsien mill-arrest. Fid-digriet tal-Maġistrat Caroline Farrugia Frendo issemma' n-nuqqas ta' fiduċja fl-akkużat u r-riskju li jaħrab, kif kien argumentat mill-Avukat Ġenerali. Adrian Agius ma jingħatax il-ħelsien mill-arrest Wara din id-deċiżjoni, permezz tal-avukati tiegħu, Agius talab biex ikun hemm referenza tal-każ tiegħu quddiem il-Qorti Kostituzzjonali. Din it-talba ma ntlaqgħetx mill-Maġistrat Farrugia Frendo bid-digriet jgħid li t-talba biex ikun hemm referenza għall-Qorti Kostituzzjonali, li twassal biex ikun hemm sospensjoni tal-proċeduri kriminali hi ta' tħassib. Dan wassal biex l-avukati ta' Agius ippreżentaw każ quddiem il-Qorti Ċivili fejn qed jitolbu biex il-Qorti tiddikjara li kien hemm ksur tad-drittijiet ta' Agius u biex ikun hemm rimedji adegwati. L-avukati Alfred Abela u René Darmanin iffirmaw l-applikazzjoni f'isem Adrian Agius. Xhieda bil-magħluq dwar l-assi tal-aħwa Agius, Vella u Degiorgio It-Tlieta l-Qorti ordnat li jingħata kumpens ta' €10,000 lil George Degiorgio wara li sabet li nkisrulu d-drittijiet tal-privatezza meta kellu xi telefonati interċettati illegalment mingħajr ma nħareġ il-mandat biex isir dan. Degiorgio, li huwa magħruf ukoll bħala 'Iċ-Ċiniż' huwa wieħed mill-allegat qattiela tal-ġurnalista Daphne Caruana Galizia. €10,000 lil George Degiorgio "talli nkisrulu d-drittijiet tal-privatezza" .td_uid_3_6170fd887118f_rand.td-a-rec-img{text-align:left}.td_uid_3_6170fd887118f_rand.td-a-rec-img img{margin:0 auto 0 0}